b'\n_START_ARTICLE_\nSignaali-kohinasuhde\n_START_PARAGRAPH_\nSignaali-kohinasuhde (engl. signal-to-noise ratio; lyh. SNR tai S/N) on s\xc3\xa4hk\xc3\xb6tekniikkaan liittyv\xc3\xa4 k\xc3\xa4site, jonka vertauskuvallinen k\xc3\xa4ytt\xc3\xb6 on levinnyt muillekin el\xc3\xa4m\xc3\xa4n aloille. Signaali-kohinasuhteella (SNR) tarkoitetaan useimmiten j\xc3\xa4rjestelm\xc3\xa4ss\xc3\xa4 esiintyv\xc3\xa4n hy\xc3\xb6tysignaalin ja kohinasignaalin tehojen suhdetta. Se on t\xc3\xa4rke\xc3\xa4 suure varsinkin elektroniikassa, radiotekniikassa ja tietoliikenteess\xc3\xa4, joissa vastaanotettavan hy\xc3\xb6tysignaalin erottaminen kohinasta on oleellista.'